Το **Χελλένικ Καπ** (αγγλικά: *Hellenic Cup*, κυριολεκτικά: *Ελληνικό Κύπελλο*) είναι μια ετήσια ποδοσφαιρική διοργάνωση, στην οποία μετέχουν οι ποδοσφαιρικές ομάδες των Ελλήνων ομογενών της Αυστραλίας, κυρίως από την Μελβούρνη. Ξεκίνησε το 1983 σε μια προσπάθεια να τυποποιηθεί μια ποδοσφαιρική ομογενειακή διοργάνωση, στη θέση διαφόρων τουρνουά που διεξάγονταν αποσπασματικά και ανοργάνωτα και πιο παλιά, τις δεκαετίες του '60 και '70. Υπεύθυνη για τη διεξαγωγή της διοργάνωσης είναι η Hellenic Cup Committee.

Ιστορία
-------

Τις δεκαετίες '60 και '70 με πρωτοβουλία διαφόρων σωματείων διεξάγονταν τουρνουά με συμμετοχή ελληνικών ομογενειακών συλλόγων. Το πρώτο γνωστό τουρνουά που αναφέρεται διεξήχθη το Νοέμβριο του 1962 με τη συμμετοχή των συλλόγων: Αθηνά Μπρούνσβικ, Μέγας Αλέξανδρος Μελβούρνης, Ηρακλής Πρίνσες Παρκ, Ολυμπιακός Ντέντενονγκ και Δόξα Ρίτσμοντ. Την επόμενη δεκαετία ο αριθμός των ελληνικων ομογενειακών συλλόγων αυξήθηκε. Ορισμένες από αυτές, όπως ο Ερμής Μόρντιαλοκ, ο Ηρακλής Νόρθκοουτ και η Νέα Ελλάς επιθυμούσαν να διοργανώσουν το δικό τους "Greek Cup" με τη συμμετοχή και άλλων ομογενειακών σωματείων. Χρόνο με το χρόνο ο αριθμός των συλλόγων που επιθυμούσαν να είναι διοργανωτές αύξανε.

Το 1982 ο Τεντ Παπάζογλου και μερικοί άλλοι ποδοσφαιρόφιλοι αποφάσισαν να κάνουν μια πιο οργανωμένη προσπάθεια. Δημιούργησαν την επιτροπή Hellenic Cup Committee που ανέλαβε να καθιερώσει μια ετήσια διοργάνωση, όπου μπορούσαν να συμμετάσχουν όλες οι ελληνικές ομογενειακές ομάδες που επιθυμούσαν. Έτσι δημιουργήθηκε το *Χελλένικ Καπ* (Hellenic Cup). Το πρώτο Δ.Σ. της επιτροπής αποτελούσαν οι: Νικ Κουτούλης (πρόεδρος), Στιβ Ρίντης (γραμματέας), Τεντ Παπάζογλου (ταμίας), Τζορτζ Ζαφειρόπουλος, Νικ Αθανασόπουλος, Γεράσιμος Κατηφόρης, Δημήτρης Αμανατίδης και Εμμανουήλ Βάθης.

Στην πρώτη διοργάνωση μετείχαν 16 σύλλογοι και την φιλοξένησε η Πορτ Μέλμπουρν από 16 Ιανουαρίου ως 6 Μαρτίου 1983. Είχε μεγάλη επιτυχία ώστε αποφασίστηκε να γίνει και δεύτερη στα τέλη του έτους τους μήνες Νοέμβριο και Δεκέμβριο. Το 1984 η ελληνική κυβέρνηση αθλοθλέτησε βαρύτιμο τρόπαιο για το νικητή της διοργάνωσης που απονέμεται κάθε χρόνο. Η νικήτρια ομάδα το κρατά για ένα διάστημα ενώ στην κατοχή της μένει ένα αντίραγφο. Το Ελληνικό Κύπελλο φυλάσσεται μόνιμα στο Μουσείο του Εθνικού Κέντρου Ελληνικών Σπουδών και Έρευνας (Museum of National Centre for Hellenic Studies & Research) στο Πανεπιστήμιο Λα Τρόουμπ (La Trobe University, Bundoora).

Σήμερα στη διοργάνωση μετέχουν πάνω από 45 ελληνοαυστραλιανοί σύλλογοι όλων των κατηγοριών, από τις επαγγελματικές, όπως η Ελλάς Μελβούρνης, μέχρι συνοικιακές εθνικοτοπικών συλλόγων, όπως η "Braeside United Lemnos Soccer Club". Το τρόπαιο έχουν κατακτήσει 11 διαφορετικοί σύλλογοι, με πολυνίκη την ομάδα "Παγκύπριος" Γκρηνς Μελβούρνης (Bentleigh Greens). Οι αγώνες φιλοξενούνται κάθε χρόνο σε μια έδρα. Αρχικά ήταν νοκ-άουτ, όπως και ο τελικός. Σταδιακά η διοργάνωση εξελίχθηκε και η πρώτες φάσεις γίνονται σε ομίλους. Διάφορες δυσκολίες δεν επέτρεψαν να γίνουν οι αγώνες τα έτη 1988, 1989, 1998 και 2005.

Από το 2006 εκτός από το κύπελλο ανδρικών ομάδων, διεξάγονται αντίστοιχα κύπελλα γυναικών *Λέιντις Χελλένικ Καπ* (Ladies Hellenic Cup), νέων *Γιουθ Χελλένικ Καπ* (Youth Hellenic Cup) και βετεράνων *Βέτερανς Χελλένικ Καπ* (Veterans Hellenic Cup). Το 2008 έγιναν και δυο διοργανώσεις παίδων Κ-14 και Κ-13.

Τελικοί
-------

| Έτος | Νικητής | Φιναλίστ | Σκορ |
| --- | --- | --- | --- |
| 1983\* | **Εθνικός Κόλφιλντ Σίτι**  | Όκλεϊ Κάνονς Μελβ. |  **2-1** |
| 1983\* | **Κίνγκστον Σίτι**  | Νόρθκοουτ Σίτι Ηρακλής |  **2-0** |
| 1984 | **Ελλάς Μελβούρνης** | Δόξα Γιάραβιλ |  **2-0** |
| 1985 | **Νόρθκοουτ Σίτι Ηρακλής**  | Κλίφτον Χιλ Γιουνάιτεντ |  **4-1** |
| 1986 | **Νόρθκοουτ Σίτι Ηρακλής**  | Ελλάς Μελβούρνης |  **3-1** |
| 1987 | **Όκλεϊ Κάνονς Μελβ.** | Ερμής Μορντιαλόκ |  **3-1** |
| *1988* | *δεν διεξήχθη* |  |  |
| *1989* | *δεν διεξήχθη* |  |  |
| 1990 | **Όκλεϊ Κάνονς Μελβ.** | Εθνικός Κόλφιλντ Σίτι |  **4-1** |
| 1991 |  **Παγκύπριος Γκρηνς Μελβ.** |  |  *χωρίς αγώνα*  |
| 1992-93\*\* | **Φοίνιξ Ιστ Αλτόνα**  | Κλίφτον Χιλ Γιουνάιτεντ |  **1-1 (3-0 πέν.)** |
| 1993-94\*\* | **Κίνγκστον Σίτι**  | Παγκύπριος Γκρηνς Μελβ. |  **3-1** |
| 1994-95\*\* | **Πορτ Μέλμπουρν Σαρκς**  | Κίνγκστον Σίτι |  **3-1** |
| 1995-96\*\* | **Πορτ Μέλμπουρν Σαρκς**  | Ιστ Ρίτσμοντ Τζάγκουαρς |  **2-1** |
| 1996 |  **Παγκύπριος Γκρηνς Μελβ.**  | Πανελλήνιος Μελβούρνης |  **1-1 (; πέν.)** |
| 1997 |  **Παγκύπριος Γκρηνς Μελβ.**  | Γουόντιρνα Σάουθ |  **1-0** |
| *1998* | *δεν διεξήχθη* |  |  |
| 1999 | **Νόρθκοουτ Σίτι Ηρακλής**  | Παγκύπριος Γκρηνς Μελβ. |  **3-2** |
| 2000 | **Δόξα Γιάραβιλ**  | Ελλάς Μελβούρνης |  **2-1 (παρ.)** |
| 2001 | **Όκλεϊ Κάνονς Μελβ.** | Γουεστβέιλ Ολύμπικ |  **1-0** |
| 2002 |  **Παγκύπριος Γκρηνς Μελβ.**  | Νόρθκοουτ Σίτι Ηρακλής |  **2-1** |
| 2003 |  **Παγκύπριος Γκρηνς Μελβ.**  | Ελλάς Μελβούρνης |  **1-0** |
| 2004 | **Αλτόνα Ιστ Φοίνιξ**  | Μπρούνσγουϊκ Σίτι Λεωνίδας |  **3-0** |
| *2005* | *δεν διεξήχθη* |  |  |
| 2006 | **Όκλεϊ Κάνονς Μελβ.** | Ελλάς Μελβούρνης |  **2-0** |
| 2007 | **Ελλάς Μελβούρνης** | Όκλεϊ Κάνονς Μελβ. |  **1-1 (4-2 πέν.)** |
| 2008 | **Μ. Αλέξανδρος** | Όκλεϊ Κάνονς Μελβ. |  **2-0** |
| 2009 | **Ελλάς Μελβούρνης** | Μ. Αλέξανδρος |  **3-0** |
| 2010 |  **Παγκύπριος Γκρηνς Μελβ.**  | Ελλάς Μελβούρνης |  **0-0 (5-4 πέν.)** |
| 2011 | **Ελλάς Μελβούρνης**  | Μ. Αλέξανδρος |  **2-1 (παρ.)**  |
| 2012 | **Πανελλήνιος Μελβούρνης** | Μ. Αλέξανδρος |  **3-1**  |
| 2013 | **Αλτόνα Ιστ Φοίνιξ** | Όκλεϊ Κάνονς Μελβ. |  **3-2**  |

\*Το 1983 έγιναν δύο διοργανώσεις: από 16/1 ως 6/3 και από 6/11 ως 18/12.  

\*\*Από 1992-93 ως 1995-96 οι διοργανώσεις διεξάγονταν από Δεκέμβριο ως Ιανουάριο.

Σύνολο τίτλων
-------------

| Τίτλοι | Σύλλογοι | Διοργανώσεις |
| --- | --- | --- |
|  **6** | Παγκύπριος Γκρηνς Μελβ. (Bentleigh Greens) | 1991, 1996, 1997, 2002 2003, 2010 |
| **4** | Όκλεϊ Κάνονς Μελβ. (Oakleigh Cannons) | 1987, 1990, 2001, 2006 |
| **4** | Ελλάς Μελβούρνης (South Melbourne FC) | 1984, 2007, 2009, 2011 |
| **3** | Νόρθκοουτ Σίτι Ηρακλής (Northcote City SC) | 1985, 1986, 1999 |
| **3** | Φοίνιξ Ιστ Αλτόνα (Altona East Phoenix) | 1992-93, 2004, 2013 |
| **2** | Κίνγκστον Σίτι (Kingston City FC) | 1983, 1993-94 |
| **2** | Πορτ Μέλμπουρν Σαρκς (Port Melbourne Sharks) | 1994-95, 1995-96 |
| **1** | Εθνικός Κόλφιλντ Σίτι (Caulfield City) | 1983 |
| **1** | Δόξα Γιάραβιλ (Yarraville Glory) | 2000 |
| **1** | Μ. Αλέξανδρος Μελβούρνης (Heidelberg United FC) | 2008 |
| **1** | Πανελλήνιος Μελβούρνης (Western Suburbs SC) | 2012 |

Λέιντις Χελλένικ Καπ
--------------------

| Έτος | Νικητής | Φιναλίστ | Σκορ |
| --- | --- | --- | --- |
| 2006 | **Μ. Αλέξανδρος** | Πανελλήνιος Μελβ. |  |
| 2007 | **Μ. Αλέξανδρος** | Παγκύπριος Γκρηνς Μελβ. | 5-0 |
| 2008 | **Μ. Αλέξανδρος** | Ελλάς Μελβούρνης | 0-0 (7-6 πέν.) |
| 2009 | **Μ. Αλέξανδρος** | Ελλάς Μελβούρνης | 4-0 |
| 2010 | **Μ. Αλέξανδρος** | Άσμπερτον Γουίμεν'ς Σόκερ |  |
| 2011 |  **-**  |  **-**  |  - |
| 2012 | **Μ. Αλέξανδρος** | Μποξ Χιλ Γιουνάιτεντ |  |

Γιουθ Χελλένικ Καπ
------------------

| Έτος | Νικητής | Φιναλίστ | Σκορ |
| --- | --- | --- | --- |
| 2006 |  **Μπρούνσγουικ Σίτι Λεωνίδας** | Νορθκόουτ Σίτι Ηρακλής |  |
| 2007 | **Όκλεϊ Κάνονς Μελβ.** | Μπρούνσγουικ Σίτι Λεωνίδας | 1-0 |
| 2008 | **Όκλεϊ Κάνονς Μελβ.** | Ντόνκαστερ Ρόβερς |  |
| 2009 | **Όκλεϊ Κάνονς Μελβ.**  | Μπρούνσγουικ Σίτι Λεωνίδας | 5-1 |
| 2010 | **Μ. Αλέξανδρος** | Ελλάς Μελβούρνης |  |
| 2011 | **Μ. Αλέξανδρος** | Παγκύπριος Μπέντλι Γκρηνς |  |
| 2012 |  |  |  |

Βέτερανς Χελλένικ Καπ
---------------------

| Έτος | Νικητής | Φιναλίστ | Σκορ |
| --- | --- | --- | --- |
| 2006 | **Πανσερραϊκός** |  |  |
| 2007 | **3XY Ράδιο Ελλάς** | Μ. Αλέξανδρος | 2-2 (4-3 πέν.) |
| 2008 | **Πανελλήνιος Μελβ.**  | 3XY Ράδιο Ελλάς | 1-0 |
| 2009 | **Αργοναύτες Μπεϊσάιντ** | Πανσερραϊκός | 2-0 |
| 2010 | **Αργοναύτες Μπεϊσάιντ** | Κίνγκστον Σίτι |  |
| 2011 | **Λέιλορ Φλώρινα**  | Αργοναύτες Μπεϊσάιντ |  |
| 2012 | **Αλτόνα Ιστ Φοίνιξ** | Μάλβερν Σίτι Κίνηση |  |

Παραπομπές
----------

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Hellenic Cup  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |